钦定古今图书集成/方舆汇编/职方典/第1160卷 > 郧阳府封建考 通志
## 钦定古今图书集成/方舆汇编/职方典/第1160卷 > 郧阳府封建考 通志

上古

房　：舜有天下，封尧之子丹朱于房，即今房县。商　契佐禹治水有功，舜使为司徒，封于商，赐姓子氏，今上津县。契子昭明，传十四世而生成汤。

郧　，皋陶之后，子爵。按桓公十一年，楚屈瑕将盟贰、轸，郧人军于蒲骚，将与随、绞、州、蓼伐楚师。莫敖患之，斗廉计曰：“郧人军其郊，必不诫，败郧师于蒲骚。” 后楚灭郧子，封斗辛于郧公。《左传》称郧，即今郧乡。

周

麇　，嬴姓，子爵，国小地狭，处于郧乡。按《鲁文公十年》，楚子、陈侯、郑伯、蔡侯次于厥貉，将伐宋，麇子逃归。十一年楚子伐麇，成大心败于防渚。潘崇复伐麇，至于锡穴。十六年楚大饥，麇人率百濮聚于选，将伐楚。𫇭贾曰：“麇与百濮，谓我饥不能师，故伐我也。若我出师，必惧而归，百濮离居，将各走其邑，谁暇谋人？” 乃出师。旬有五日，百濮乃罢。杜预云：“麇在郧乡” ，即今郧阳。

庸　姓，爵未详，即今竹山县。

北周

郧国公《韦叔裕　》，《天和五》年封。

韦国成　孝宽孙

隋

郧国公杨政道　，开皇四年，以宗室封。

唐

郧王《高嗣谦　》，《先天元》年封。

郧国公张亮　，太宗时徙封。

郧国公《殷开山　》，《武德》四年以从征有功，封郧国公。《韦安石　》，《武后神龙》元年封。

郧国公严震　，建中三年，以治行封。

宋

郧国公德钧　，《魏王廷美》第五子。

明

保康荣康王显湍　，端王第二子。嘉靖六年薨，亡子，国除。

郧国公廖永忠　，洪武十三年封。